CELEX: C2006/190/55
Language: fi
Date: 2006-08-12 00:00:00
Title: Asia T-176/06: Kanne 30.6.2006 — Sviluppo Italia Basilicata v. komissio

12.8.2006   
            
            
               FI
            
            
               Euroopan unionin virallinen lehti
            
            
               C 190/30
            
         Kanne 30.6.2006 — Sviluppo Italia Basilicata v. komissio
   (Asia T-176/06)
   (2006/C 190/55)
   Oikeudenkäyntikieli: italia
   Asianosaiset
   
      Kantaja: Sviluppo Italia Basilicata (Potenza, Italia) (edustaja: asianajaja Francesco Sciaudone)
   
      Vastaajat: Euroopan yhteisöjen komissio
   Vaatimukset
   
               —
            
            
               On kumottava Euroopan yhteisöjen komission 20.4.2006 tekemä päätös K(2006)1706
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevassa asiassa riidanalaisella päätöksellä tehtiin merkittävä rahallinen oikaisu 5 600 000 euron suuruisen tukeen, joka oli myönnetty Euroopan aluekehitysrahastosta (EAKR) BIC Basilicatan yleistukeen Basilicatan alueen pieniä ja keskisuuria yrityksiä koskevien aloitteiden toteuttamiseksi yhteisön Italiassa olevien tavoite 1 -alueiden tuen piirissä. Erityisesti yleistuen toimenpiteellä 2 otettiin käyttöön riskipääomarahasto tukien myöntämiseksi pääomasijoitusten, osakaslainojen ja obligaatiolainojen muodossa yrityksille, jotka ovat sijoittautuneet Basilicatan alueelle tai aikovat sinne sijoittautua.
   Kantajayritys esittää kanteensa tueksi, että
   
               —
            
            
               Riidanalaiselle päätökselle ei ole olemassa minkäänlaisia oikeudellisia eikä tosiasiallisia perusteita siltä osin kuin vastaaja katsoo, että käsiteltävänä olevassa tapauksessa rahastosta myönnetyillä tuilla ei ole ollut tosiasiallisia positiivisia vaikutuksia, koska alle 3 prosenttia myönnetyistä varoista on käytetty yritysten sitoumuksiin osallistumiseen (hyötyedellytys). Tältä osin kantaja väittää, että tästä edellytyksestä ei ole määrätty konkreettiseen tapaukseen sovellettavassa säännöstössä, joka sisältyy tuen myöntämistä koskevaan päätökseen, eikä rakennerahastoja koskevissa yleisissä säännöksissä. Tästä seuraa, että komissio ei voi hyötyedellytykseen vedoten legitiimisti päätellä asetuksen N:o 4253/88 24 artiklassa tarkoitettujen sääntöjenvastaisuuksien olemassaoloa.
            
         
               —
            
            
               Päätöstä 97/322/EY on rikottu, koska lomakkeen 19 C kappaletta ei ole otettu huomioon ja koska sitä on tulkittu virheellisesti. Kantaja toteaa tältä osin, että vastaaja ei ole riidanalaisessa päätöksessä ottanut huomioon yhtäältä käsitteiden ”sitoumus” ja ”kulut” välistä eroa ja toisaalta lomakkeen määräyksiä, jotka koskevat rahaston kestoa, eikä myöskään itse yleistukihankkeen säännöksiä, jotka muodostavat tuen hyväksymistä koskevan päätöksen olennaisen osan ja jossa tämän erityisen tuen asianmukaiseksi kestoksi vahvistettiin 10 vuotta.
            
         
               —
            
            
               Sääntöjenvastaisuuksien toteamisessa ei ole noudatettu sopimuksessa määrättyjä, asetuksen N:o 4253/88 25 artiklan mukaisia eikä asetuksen N:o 2083/93 26 artiklan mukaisia menettelyjä.
            
         Kantaja väittää kannekirjelmänsä lopussa myös, että luottamuksensuojan ja oikeusvarmuuden periaatteita ja suhteellisuusperiaatetta on loukattu minkä lisäksi perusteluvelvollisuus on laiminlyöty.